**TECHNICKÝ LIST.**

Škárovací tmel – Marble silicone.

**Popis výrobku:**

Výrobok Marble Silicone je jednozložkový škárovací tmel na báze silikónového kaučuku, ktorý sa vytvrdzuje vplyvom vlhkosti vzduchu. Vyznačuje sa týmito vlastnosťami:

• zaručená stálofarebnosť na okrajoch,

• výborne spracovateľný a nanášateľný tmel,

• má protiplesňový účinok,

• absorbuje pohyb škár: 25 %,

• doba schnutia: 10 – 15 minút,

• odolnosť proti teplote od -40 ℃ do +150 ℃,

• výborná odolnosť proti poveternostným vplyvom,

• vysoká odolnosť proti opotrebeniu a poškrabaniu,

• kompatibilný so všetkými farbami,

• dostupný vo všetkých farbách,

• dostupný aj v matných farbách,

• skladovateľnosť: 12 mesiacov v chlade a suchu,

• odolný proti vysokej koncentrácii chlóru pri dezinfekcii bazénov a proti namáhaniu pri mechanickom čistení.

**Oblasti použitia:**

Výrobok Marble Silicone je špeciálna tmeliaca hmota na dilatačné a spojovacie škáry v prípade prírodného alebo umelého kameňa, ako je napríklad mramor, granit, kremenec, pieskovec, terrazzo, betón a iné. Má veľmi dobrú priľnavosť na omietku, keramiku, sklo, drevo, na väčšinu povrchov z kovu a umelej hmoty. Marble Silicone (okrem matného a štruktúrovaného prevedenia) je vhodný na použitie na plochách pod vodou alebo na neustále vlhkých plochách bazénov, sáun, parných kúpeľov a vlhkých miestností, ako aj pri stavbe nádrží.

**Návod na použitie:**

1. Kontaktné plochy musia byť suché, čisté, bez prachu a mastnoty. Na čistenie prírodného a umelého kameňa, obkladačiek, keramiky, skla, nelakovaného dreva a kovov odporúčame prípravok Cleaner A, na lakované povrchy a plasty prípravok Cleaner I.

2. Na predchádzanie priľnutiu na troch stranách a pre hlboké škáry odporúčame použiť PE penový povrazec (v prípade vlhkých priestorov, v exteriéri a na permanentne vlhkých miestach odporúčame aplikovať PE penový povrazec s uzavretými bunkami a v ostatných prípadoch PUR penový povrazec s otvorenými bunkami). Veľkosť škáry: najmenej 3 x 5 mm.

3. Okraje škár je potrebné prelepiť lepiacou páskou.

4. Pri aplikácii v neustále vlhkých priestoroch, v exteriéri a na špeciálnych povrchoch odporúčame na okraje škár naniesť niektorý z našich podkladových náterov Primer (viď tabuľku podkladových náterov).

5. Pracovná teplota: +5 °C až +40 °C.

6. Produkt musí byť vyhladený 10 až 15 minút po aplikácii pomocou gumového hladítka alebo iným podobným nástrojom (s výnimkou matných farieb).

7. Použitú lepiacu pásku je potrebné odstrániť pred zaschnutím stiahnutím smerom ku škáre.

8. Rýchlosť vytvrdnutia v závislosti od hrúbky nanesenej vrstvy, teploty a relatívnej vlhkosti vzduchu, predstavuje 1 – 3 mm za 24 hodín.

9. Použité pracovné pomôcky môžete očistiť prípravkom Cleaner A.

**Osobitné pokyny**:

• Na ochranu rúk používajte rukavice Liquid Glove.

• Pre dosiahnutie matného efektu sa tmel matnej farby nanáša na suchý podklad.

• V prípade dechtových alebo bitúmenových povrchov, ako aj elastomérov (EPDM, APTK alebo neoprén) dochádza k sfarbeniu tmelu.

**Upozornenia v prípade bazénov**:

Riziko tvorby plesní sa značne znižuje chlórovou dezinfekciou bazénovej vody: v prípade plaveckých bazénov sa odporúča 0,3 až 0,6 mg/liter, v prípade bazénov s teplou vodou 0,7 až 1,0 mg/liter, najviac však 1,2 mg/liter chlóru. Je potrebné zabezpečiť nepretržitú cirkuláciu vody zabezpečujúcu čistenie okrajov bazéna, v opačnom prípade sa pri koncentrácii chlóru 0,3 mg/liter prejaví riziko tvorby plesní. Platí to aj v prípade používania kyslých čistiacich prostriedkov.

**Technické údaje:**

Systém: systém vulkanizácie na báze oxímu

Konzistencia: pastová, stabilná Hustota pri 23 °C (DIN 53479-B): cca 1,02 g/cm³

Tvrdosť Shore A (DIN 53505): cca 30 až 35

Pohyb škár: 25 %

Pracovná teplota: od +5 °C do +40 °C

Odoláva teplotám: od -40 °C do +150 °C

Doba schnutia (pri 23 °C, 50 % relatívnej vlhkosti): cca 10 až 15 minút

Vytvrdnutie (pri 23 °C, 50 % relatívnej vlhkosti): cca 1 – 3 mm za 24 hodín

Modul pružnosti: 0,6 N/mm²

Ťažnosť pri pretrhnutí (DIN 53504): 150 – 200 %

Skladovanie: 12 mesiacov na chladnom a suchom mieste, v originálnom, riadne uzatvorenom obale